**สุภาษิตคำโคลง**

**พระเทวทัตสำแดงฤทธิ์ให้อชาตสัตตุราชกุมารเลื่อนใส**

**เพื่อให้รับเป็นโยมอุปัฏฐาก**

 กายกรรมทำไว้ สามกอง

 ฆ่าสัตว์เวรจำจอง บาปให้

 โจรพะยายามของ แห่งท่าน

 ประทารกรรมหนึ่งไซร้ สามสิ่งกายกรรม

 มะโนกรรมนี้สาม ประการ

 คือถือผิดเป็นพาล ซอบแล้ว

 **อภิชฌา๑**ดั่งตัวมาร คือหลง

 พยาบาทบได้แคล้ว คลาดผู้ผูกเวร

 **มุสาวาท๒**พร้องเพื่อ มุสา

 **ผรุส๓**กล่าว**วาจา**  หยาบแท้

 **เปสุญะวาท๔**มา ส่อเสียด ท่านแฮ

 **สัมผัปลาวาท๕** แล้ เล่นล้วนตลกคะนอง

 วาจากรรมนี้ เป็นกรรม

 สี่สถานอย่าควรทำ พระห้าม

 รู้แล้วจงเร่งจำ ใส่จิต

 จงประพฤติอย่าหย้าม จิตเว้ทางธรรม

๑ ความโลภจ้องจะเอาของของผู้อื่น

๒ พูดเท็จ

๓ พูดคำหยาบ

๔ พูดสอเสียด

๕ พูดเพ้อเจ้อ